พูคาฟาร์ม
นอกจากจะมีโรงแรมพูคาน่านฟ้า ที่ จ.น่าน แล้ว คุณปั้น บัณฑูร ล่ำซำ ประธานกรรมการ ธนาคารกสิกรไทย
15 ส.ค. 2558

โดย...สปาย008
นอกจากจะมีโรงแรมพูคาน่านฟ้า ที่ จ.น่าน แล้ว คุณปั้น บัณฑูร ล่ำซำ ประธานกรรมการ ธนาคารกสิกรไทย ก็เป็นเจ้าของพูคาฟาร์ม บนเนื้อที่ 23 ไร่ ที่ ต.ร้องเข็ม อ.ร้องกวาง จ.แพร่ ที่ไม่ได้อยู่ใน จ.น่าน ก็เพราะต้องการพื้นที่ราบขนาดใหญ่เพื่อปลูกข้าว ฟาร์มกับโรงแรมจึงอยู่คนละจังหวัด
ฟาร์มนี้คุณปั้นทำเป็นแบบเกษตรผสมผสาน ทั้งปลูกข้าว ปลูกผัก และเลี้ยงสัตว์ โดยให้นำเอาผลผลิตจากฟาร์มออกมาขาย เพื่อให้อยู่ได้เองโดยไม่ต้องอุดหนุน ส่วนหนึ่งนำมาใช้ที่โรงแรมพูคาน่านฟ้าด้วย
ปีที่แล้วคุณปั้นไปประเดิมหว่านข้าวและลงนาเอง โดยข้าวชุดแรกที่ปลูกเป็นข้าวไรซ์เบอร์รี่ ได้ผลผลิตมาพอสมควรแต่ยังไม่น่าพอใจเท่าไหร่ หากใครได้รับแจกข้าวเป็นของขวัญปีใหม่จากคุณปั้นก็เป็นข้าวชุดแรกที่คุณปั้นไถเอง หว่านเอง และเกี่ยวเอง ชุดที่สองฟาร์มนี้จะลองปลูกข้าวญี่ปุ่นดู
ส่วนสัตว์เลี้ยงยอดนิยมคือ ไก่ไข่ เป็ด และควาย 11 ตัว ที่ได้มาจากการทำบุญไถ่ชีวิต 
พืชสวนที่ปลูกก็มีตั้งแต่ผักพื้นบ้าน พริก มะเขือ มะนาว ฯลฯ 
ผู้จัดการของพูคาฟาร์มไม่ใช่ใครที่ไหน คือ คุณน้อย ลักษมันตร์ บุนนาค คนเดียวกับผู้จัดการโรงแรมพูคาน่านฟ้านั่นเอง 
สำหรับผลผลิตชุดที่สองนี่หากได้ผลผลิตดี ผู้บริหารกสิกรไทยอาจได้ชิมข้าวญี่ปุ่นจากฝีมือการหว่านของเจ้าป้อ เอ๊ย ประธานแบงก์กสิกรไทยอีกครั้งในปีใหม่ปีหน้า
ข้าวคุณภาพปลอดสารเคมีอย่างนี้ คลีนฟู้ดชัดๆ ใครอยากชิมเชิญพักพูคาน่านฟ้านะเจ้า